Surse: Gabriela Firea și Sebastian Burduja vor fi șefi de campanie electorală pentru Cătălin Cîrstoiu și ceilalți candidați
Surse politice au precizat pentru Știrile Pro TV că liderii PSD și PNL le-au propus Gabrielei Firea și lui Sebastian Burduja să fie șefi de campanie pentru Cătălin Cîrstoiu, candidat la Primăria Capitalei, precum și pentru ceilalți candidați comuni.
De asemenea, surse social-democrate au subliniat faptul că medicul Cătălin Cîrstoiu nu se va înscrie, deocamdată, în niciunul dintre cele două partide și va candida ca independent.
Cîrstoiu a fost prezent și la şedinţa coaliţiei care a avut loc, marți, la Palatul Victoria.
Astfel, potrivit surselor politice, liberalii vor avea un candidatul pentru Primăria Sectorului 1, în timp ce PSD vor avea candidaţii pentru sectoarele 2 şi 5.
Cât despre sectoarele 3, 4 și 6, acolo rămân candidați primarii care sunt deja în funcție.